खुद
खुश हूं मैं जो हूँ मैं, चलते सब हैं , ज़िंदा हूँ मैं।
रोई हूँ मैं, गिरी हूँ मैं
हारे सब हैं, लड़ी हूँ मैं।
जीती हूँ मैं, पछताई हूँ मैं,
आंखें सकते सब हैं, सपने जी हूँ मैं।
खुद को कोसी हूँ मैं, खुदाई को नोचि हूँ मैं
मानते सब हैं, बेख़ौफ़ हूँ मैं।
गुस्साई भी हूँ, लड़खड़ाई भी हूँ
गुज़रते सब हैं, बेबाक हूँ मैं।

अनजाना
एक रोज़ बैठे बीच बाज़ार में,
रेंगती हुई रेत के सहारे बारिश के पारे,
बूँद की मर्ज़ी से सरसराती हुई उस सड़क पे,
कोने में मैंने भी एक खाब पाल लिया,
 मन किया जैसे सारे मंज़र छोड़ कर चल दूँ वह जहा मेरी सूरत जल जाए,
हस्ती मिल जाए कोई राग में, जहाँ डर ना हो फैसले का,
अरमान ना हो हौसले का,
फर्क न पढ़े ख्वाइशों का,
याद ना हो रास्ते की परख, कोई कुछ ना पूछे, ना कुछ उलझे, ना कुछ सुलझे,
बस उस बाज़ार में मैं रह जाऊ जैसे कोई धूल,
जैसे कोई अनचाहा ओस का बादल,
जैसे आँखों की ये थकान,
जैसे कोई राही एक भटकती राह पे,
जैसे एक बात खटकती समाज में।

हर बात पर तो नही
हर बात पर तो नही पर हाँ कुछ बातों पर रोती हूँ मैं!
घुट-घुट के सारे दर्द अकेले ही सहती हूँ मैं,
हर बात पर तो नही पर हाँ कुछ बातों पर रोती हूँ मैं!
पेड़ तो हूँ जो झेल ले हर आंधी पर कभी-कभी पत्ती गिरा कर अपनी वीरांगना को विश्राम देती हूँ मैं,
हर बात पर तो नही पर हाँ कुछ बातों पर रोती हूँ मैं!
ये तो औरत का जीवन है, कभी बेटी तो कभी पत्नी बन आज भी अपने अरमानो की बलि देती हूं मैं,
हर बात पर तो नही पर हाँ कुछ बातों पर रोती हूँ मैं!
जब घर से निकलू तो निगाहों से लड़ती हूँ,
जब घर में रहूँ तो हर पल डरती हूँ,
अपने ‛महीनों’ के दर्द भी अकेले झेलती हूँ मैं।
हर बात पर तो नही पर हाँ कुछ बातों पर रोती हूँ मैं!
तन को जो धक ले उससे अधिक वस्त्र पहनती हूँ मैं,
फिर भी अपने शरीर की बनावट को तकिये में छुप कर कोसती हूँ मैं,
हर बात पर तो नही पर हाँ कुछ बातों पर रोती हूँ मैं!
एक अर्धांगिनी होने के सब फ़र्ज़ निभाती हूँ मैं,
माथे पर सिंदूर और कानों में झुमके चढ़ाती हूँ मैं,
“मेरे प्रीतम के पास क्या मेरी कोई निशानी है?” इस सवाल को दिल में ही दबा जाती हूँ मैं,
हर बात पर तो नही पर हाँ कुछ बातों पर रोती हूँ मैं!
ना मायके की संपत्ति पर हक़ मिला ना ससुराल की संपत्ति पर हक़ जताया,
कोई बस प्यार से बोल दे तो अपना सब बेचकर भी बहू से बेटी ना बन पाती हूँ मैं,
हर बात पर तो नही पर हाँ कुछ बातों पर रोती हूँ मैं!
बच्चो को उनका प्यार देती हूँ मैं,
एक पुरुष को पिता होने का मान देती हूँ, पर क्यों ममता दिल में होने के बाद भी ‛बाँझ’ कहला जाती हूँ मैं?
हर बात पर तो नही पर हाँ कुछ बातों पर रोती हूँ मैं!
तो क्या अपराध करती हूँ जो हर बार ‛सबसे निभ के रहना’ सुनती हूँ मैं,
क्यों खुद कमाने पर भी सबके लिए जोड़ती हूँ मैं?
हर बात पर तो नही पर हाँ कुछ बातों पर रोती हूँ मैं!
क्यों हमेशा कमज़ोर समझी जाती हूँ मैं?
ताकत का परिचय लेना है तो आओ पूछो मुझसे की ये त्याग की भावना कहा से लाती हूँ मैं।
हर बात पर तो नही पर हाँ कुछ बातों पर रोती हूँ मैं! 

